Kryeministri Nano kritikon socialistët që votuan kundër - 2003-07-29
Votat kundër të disa deputetëve socialistë dhe të opozitës rrëzuan kandidaturën e zgjedhur nga Kryeministri për Ministër të Jashtëm
Forcat politike në Tiranë po kalojnë një situatë të nderë një ditë pas mosvotimit të ministrit të jashtëm të dekretuar në parlament. Zëvendëskryeministrja e ministre e integrimit, Ermelinda Meksi, bëri të martën betimin tek Presidenti Moisiu, ndërsa opozita dhe një grup deputetësh socialistë po studiojnë rezultatet e bashkimit të votave të tyre kundër kryeministrit Nano dhe zotit Marko Bello që u dekretua për ministër të jashtëm. Zoti Nano tha po të martën në një konferencë shtypi se nuk ka ndonjë shqetësim ligjor apo politik me rrëzimin e djeshëm të ministrit të jashtëm. Maxhoranca dhe qeveria sipas tij, funksionojnë normalisht, duke shtuar se nuk do të kërkonte një seancë të jashtëzakonshme parlamenti. tha zoti Nano. Ai tha se detyrat e politikës së jashtme do t’i kryejë përkohësisht zëvendësministri i punëve të jashtme, Luan Hajdaraga, po ashtu një përfaqësues i lartë i politikës socialiste. tha zoti Nano. Ai tha se problemet brenda PS-së janë reduktuar në 5-6 persona që kanë shkelur rregullat partiake për ndonjë post që kanë kërkuar. Duke parapëlqyer opozitën, sipas tij, ata kanë devijuar interesat e njerëzve që i kanë votuar. . Ndërkaq opozita kërkoi dorëheqjen e kryeministrit Nano, për shkak të dështimit që pati nga votimi në parlament. Kryetari i Partisë Demokratike të opozitës, Sali Berisha, tha se zoti Nano duhet të japë dorëheqjen te Presidenti, ose të kërkojë votbesim në parlament. - tha zoti Berisha. Parlamenti merr tani afro një muaj pushime, ndërsa kjo verë e nxehtë politike do të pasohet nga fushata e zgjedhjeve vendore, që pritet të jetë po aq e tensinouar nga ambicjet e një numri të madh forcash dhe grupimesh politike.//kk//